
Sabiedrība ar ierobežotu atbildību “Ogres Namsaimnieks” 
reģistrācijas Nr.40103941081

Kustamās mantas izsoles nolikums pārdošanai elektronisko izsoļu vietnē https://izsoles.ta.gov.lv

Ford Transit Connect, 
valsts reģistrācijas numurs KN8186

IZSOLES NOTEIKUMI

1. Automašīna Ford Transit Connect, valsts reģistrācijas numurs KN8186, kravas furgons, pirmā reģistrācija – 12.2016., degvielas tips – dīzeļdegviela, odometra rādījums 302417 km, pilna masa 2125 kg, motora jauda 1499 cm3, tehniskā apskate līdz 09.03.2026. 
Defekti: Neatbilstošs priekšējā bufera un lukturu novietojums. Buktes uz kreisās puses priekšējā spārna. Nelielas buktes uz jumta kreisās puses. Izsists labās puses aizmugurējais lukturis. Krāsojuma defekti/virspusēja korozija uz virsbūve pa perimetru. Nodilusi stūres apdare, buktes un krāsojuma defekti pa automašīnas perimetru, korozija uz kreisās puses aizmugurējām durvīm. Bojāta, nolietota salona apdare. 09.03.2026. veiktajā tehniskajā apskatē konstatēts cieto daļiņu koncentrācija dīzeļmotoru atgāzēs pārsniedz pieļaujamo vērtību.
2. Automašīnai un tās detaļām netiek noteikts garantijas termiņš.
3. Ar automašīnas tehnisko stāvokli un komplektāciju visas ieinteresētās personas var iepazīties Zilokalnu prospektā 12, Ogrē, iepriekš piesakoties pa tālruni 27879199. 
4. Izsolē pārdodamās automašīnas sākuma cena 2067 EUR (divi tūkstoši sešdesmit septiņi euro) bez pievienotās vērtības nodokļa. Izsole notiek ar augšupejošu soli, soļa apmērs 50 EUR (piecdesmit euro) bez pievienotās vērtības nodokļa. Nosolītā summa tiek aplikta ar pievienotās vērtības nodokli 21%.
5.Sludinājums par izsoli publicēts sabiedrības ar ierobežotu atbildību “Ogres Namsaimnieks” (turpmāk – SIA “Ogres Namsaimnieks”) mājaslapā: www.ogresnamsaimnieks.lv.
6. Izsoles norises laiks:
Izsoles sākums 14.07.2026. plkst. 13:00
Pieteikšanās līdz 24.07.2026. plkst. 23:59
Izsoles noslēgums 03.08.2026. plkst. 13:00.
7. Reģistrācija izsolei un nodrošinājuma maksas, dalības maksas samaksas kārtība:
7.1. Par izsoles dalībnieku var kļūt jebkura fiziska vai juridiska persona, kurai atbilstoši tiesību normatīvajiem aktiem ir tiesības iegūt attiecīgu kustamo mantu  īpašumā Latvijas Republikā, kā arī attiecībā, uz kuru nepastāv šo noteikumu 8. punktā minētie ierobežojumi vai citi tiesību aktos noteiktie ierobežojumi. 
7.2. Pieteikšanās dalībai izsolē notiek, izmantojot Tiesu administrācijas elektronisko izsoļu vietnē (https://izsoles.ta.gov.lv) pieejamo elektronisko pakalpojumu "Par e-izsoļu vietnes dalībnieka dalību konkrētā izsolē", identificējoties ar vienu no vienotajā valsts un pašvaldību portālā www.latvija.lv piedāvātajiem identifikācijas līdzekļiem.
7.3. Persona, kura vēlas piedalīties izsolē, reģistrējas dalībai izsolē šo noteikumu 7.2.punktā noteiktajā kārtībā un veic nodrošinājuma maksas (saņēmēja: SIA “Ogres Namsaimnieks”) 207 EUR (divi simti septiņi euro) un dalības maksas (saņēmēja: Tiesu administrācija) 10,00 EUR samaksu saskaņā ar portāla (https://izsoles.ta.gov.lv) ģenerētajiem un uz izsoles dalībnieka norādīto e-pastu nosūtītajiem rēķiniem.
7.4. Nodrošinājuma maksai jābūt saņemtai SIA “Ogres Namsaimnieks” norēķinu kontā līdz portālā https://izsoles.ta.gov.lv  noteiktajam pieteikšanās termiņam.
7.5. Nodrošinājuma maksa tiek atmaksāta, ja izsoles dalībnieks nodrošinājuma maksu ieskaita vēlāk par  7.4.punktā noteikto termiņu vai izsoles rezultātā nenosola kustamo mantu.
7.6. Nosolītājam, tā samaksātā izsoles nodrošinājuma maksa tiek ieskaitīta kustamās mantas pirkuma maksā (turpmāk tekstā – nosolītā summa).
8. Ierobežojumi dalībai izsolē:
8.1. Izsolē nav tiesīgi piedalīties SIA “Ogres Namsaimnieks” darbinieki, valdes priekšsēdētājs, kapitāldaļu turētāja pārstāvis, ar šīm personām vienā mājsaimniecībā dzīvojošā persona vai radinieki — tēvs, māte, vecāmāte, vecaistēvs, bērns, mazbērns, adoptētais, adoptētājs, brālis, māsa, pusmāsa, pusbrālis, laulātais, kā arī sertificētais vērtētājs, kas veicis izsolāmā īpašuma novērtēšanu. Piesakoties izsolei, izsoles dalībnieks apliecina, ka attiecībā uz viņu nepastāv šāds ierobežojums.
8.2. Lai izpildītu Starptautisko un Latvijas Republikas nacionālo sankciju likuma 5.panta otrās daļas prasības, SIA “Ogres Namsaimnieks” ir tiesīga veikt pārbaudi, lai noskaidrotu, vai attiecībā uz izsoles uzvarētāju vai tā patieso labumu guvēju, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. Gadījumā, ja pārbaudes rezultātā konstatēts, ka kustamās mantas  nosolītājam vai tā patieso labumu guvējam ir noteiktas kādas no iepriekšminētajām sankcijām (civiltiesiskie ierobežojumi), kustamās mantas nosolītājs, kam noteiktas iepriekš minētās sankcijas, zaudē izsoles rezultātā iegūtās tiesības iegādāties kustamo mantu. Šādā gadījumā izsoles rīkotājs ir tiesīgs piedāvāt iegūt kustamo mantu tam izsoles dalībniekam, kurš solījis iepriekšējo augstāko cenu par to un viņa solītā cena uzskatāma par nosolīto cenu.
9. Izsoles rezultātu apstiprināšana, nosolītās summas samaksas kārtība un pirkuma līguma noslēgšana:
9.1. Pēc izsoles noslēguma nosolītājam elektroniski uz izsoļu dalībnieku reģistrā reģistrētā elektronisko izsoļu vietnes lietotāja kontu nosūta paziņojumu par to, ka viņš nosolījis augstāku cenu nekā citi un ir iestājies pienākums samaksāt visu no viņa pienākošos nosolīto summu.
9.2. Nosolītājam 7 (septiņu) dienu laikā pēc izsoles noslēguma dienas jāsamaksā summa, ko veido starpība starp nosolīto summu un viņa samaksāto nodrošinājuma maksu, saņēmēja SIA “Ogres Namsaimnieks”, norēķinu konts Nr. LV49UNLA0050023459710, a/s “SEB banka”, iemaksas mērķi norādot “Automašīnas, reģistrācijas numurs KN8186, pirkuma maksa”. 
9.3. Gadījumā, ja samaksa netiek veikta noteikumos noteiktajā kārtībā un termiņā, persona, kura nosolījusi augstāko cenu, zaudē tiesības iegūt  nosolīto automašīnu, kā arī zaudē iemaksāto nodrošinājuma maksu. Šādā gadījumā SIA “Ogres Namsaimnieks” ir tiesīga piedāvāt iegūt automašīnu tam izsoles dalībniekam, kurš solījis iepriekšējo augstāko cenu par to un viņa solītā cena uzskatāma par nosolīto cenu.
9.4. [bookmark: _Hlk77849599]Pēc šo noteikumu 9.2.punktā noteikto nosacījumu izpildes ne vēlāk kā 10 (desmit) dienu laikā SIA “Ogres Namsaimnieks” atmaksā izsoles dalībniekiem, uz kuriem attiecināmi  7.5.punkta nosacījumi, saskaņā ar 7.3.punktu iemaksāto nodrošinājuma maksu, pārskaitot iemaksāto summu atpakaļ uz norēķinu kontu, no kura saņemts maksājums.
9.5. Nosolītājam ne vēlāk kā 7 (septiņu) dienu laikā no izsoles rezultātu apstiprināšanas ir jānoslēdz ar SIA “Ogres Namsaimnieks” pirkuma līgums par kustamās mantas iegādi. 
9.6. Izdevumus par kustamās mantas reģistrāciju CSDD un saistītajiem pakalpojumiem sedz nosolītājs.
9.7. Īpašuma tiesības uz kustamo mantu pāriet nosolītājam pēc nosolītāja īpašuma tiesību nostiprināšanas CSDD.
10. Nenotikusi izsole:
10.1. Izsole uzskatāma par nenotikušu, ja:
10.1.1. uz izsoli līdz sludinājumā norādītajam laikam nav reģistrējusies neviena persona;
10.1.2. neviens izsoles dalībnieks nav pārsolījis izsoles sākuma cenu;
10.1.3. izsoles vienīgais dalībnieks - nosolītājs atsakās no kustamās mantas un/vai atsakās parakstīt Pirkuma līgumu.
10.1.4. nosolītājs atsakās parakstīt Pirkuma līgumu un nākamais izsoles augstākās cenas nosolītājs atsakās no kustamās mantas un/vai atsakās parakstīt Pirkuma līgumu vai nav nākamā izsoles augstākās cenas nosolītāja (izsolē piedalījās tikai viens izsoles dalībnieks).
10.2. Ja iestājas šo noteikumu 10.1.2. - 10.1.4.punktā minētais gadījums, nodrošinājuma maksa netiek atmaksāta.
11. Citi noteikum
11.1. Piekrītot šiem noteikumiem, izsoles pretendenti apliecina, ka ir iepazinušies un apņemas ievērot Ministru kabineta 2015.gada 16.jūnija noteikumus Nr.318 "Elektronisko izsoļu vietnes noteikumi", portālā publicētos vispārīgos izsoles norises noteikumus https://izsoles.ta.gov.lv/noteikumi/1, šajos noteikumos un citos normatīvajos aktos, kas regulē elektronisko izsoļu norisi, noteikto kārtību.
11.2 Piesakoties izsolei, izsoles pretendenti, dalībnieki piekrīt, ka SIA “Ogres Namsaimieks" veic to personas datu apstrādi, pārbaudot sniegto ziņu patiesumu. 
11.3 Datu pārzinis ir SIA “Ogres Namsaimnieks”, reģistrācijas Nr.40103941081, juridiskā adrese: Zilokalnu prospekts 12, Ogre, Ogres novads, kas veic personas datu apstrādi ar nolūku organizēt tai piederošās kustamās mantas izsoli.

